มะกันจี้แบนแอปพลิเคชัน TikTok หวั่นโยงรัฐบาลจีน
วุฒิสมาชิกจอช เฮาว์เลย์ พรรครีพับลิกัน เผยหลังการประชุมคณะอนุกรรมาธิการยุติธรรมแห่งวุฒิสภาสหรัฐฯ เรื่องการเชื่อมโยงเทคโนโลยีขนาดใหญ่กับจีน เมื่อ 4 มี.ค. ว่า ตนจะเสนอร่างกฎหมายห้ามเจ้าหน้าที่รัฐใช้แอปพลิเคชันแบ่งปันคลิปวิดีโอ ติ๊กต่อก (TikTok) บนอุปกรณ์มือถือ เพราะแอปฯนี้แบ่งปันข้อมูลกับรัฐบาลจีน ซึ่งมีหลายหน่วยงานของรัฐบาลสหรัฐฯ ที่ห้ามเจ้าหน้าที่ใช้แอปฯนี้ ที่เชื่อว่าเมื่อปีกลายมีการดาวน์โหลดมากที่สุดในโลกไปแล้วส่วนนายไคลด์ วัลเลซ เจ้าหน้าที่แผนกไซเบอร์ ประจำสำนักงานสอบสวนกลาง หรือเอฟบีไอเผยว่า แอปฯติ๊กต่อกอาจรวบรวมข้อมูลส่วนบุคคล ทั้งไบโอแมทริกซ์ การจดจำใบหน้า รายชื่อผู้ติดต่อ ข้อมูลสถานที่ และรายละเอียดธนาคารการเงินและบัตรเครดิต ซึ่งอาจเป็นข้อมูลใหญ่ที่ทำให้รัฐบาลจีนนำไปใช้ประโยชน์ได้ ขณะที่บริษัท ไบท์แดนซ์ เทคโนโลยี เจ้าของแอปฯติ๊กต่อกเผยว่า ข้อมูลผู้ใช้ในสหรัฐฯถูกเก็บไว้ในประเทศ ไม่อาจนำข้อมูลไปใช้ได้.
เสนอร่างกฎหมายห้ามเจ้าหน้าที่รัฐใช้แอปพลิเคชันแบ่งปันคลิปวิดีโอ ติ๊กต่อก (TikTok) บนอุปกรณ์มือถือ เพราะแอปฯนี้แบ่งปันข้อมูลกับรัฐบาลจีน ซึ่งมีหลายหน่วยงานของรัฐบาลสหรัฐฯ
ห้ามใช้แอป tiktok,TikTok,สหรัฐฯ แบนแอป TikTok,แบนแอป TikTok,ห้ามเจ้าหน้าที่รัฐใช้แอป TikTok,ข้อมูลส่วนบุคคล,ข่าววันนี้,ข่าวทั่วไป